Берзити - Википедија

# Берзити

### Од Википедија, слободна енциклопедија

Берзити (Berziti, Verziti, Veresites) се словенско племе кое прв пат се споменува под името Верзети или Велегезети во Чудата на св. Димитрија, а во врска со една од опсадите на градот Солун. Во 799 год. словенскиот кнез Акамир заедно со Хеладиките (домашните Грци) прави заговор против византиската царица Ирина. Акамир во тоа време бил независен словенски архон на областа Верзетиjа, а која се наоѓала во Тесалиjа. Присуство на словенски племиња во Тесалија е потврдено и со археолошки наоди од VII-IX век, каде се присустни и голем броj рани словенски топоними.

## [уреди] Потекло на Берзитите

Берзитите, како и сите македонски словени припаѓаат на западната словенска група тнр. Венети. Баварскиот Географ Geographus Bavarus од 9 век ги забележува Берзитите/Верзитите како Vereziti и ги населувале областите на денешна источна Германија, западна Чешка и југозападна Полска, поточно меѓу градовите Бауцен — Ерфурт — Прага — Краков (Descriptio civitatum et regionum ad septentrionalem plagam Danubii, Geographus Bavarus ). Во 9 век Берзитите се уште постоеле како засебен етнос во централна Европа и таму имале 10 градови (Verizane ciuitates X).

## [уреди] Државата Берзитија (Berzitija, Verezitija)

Берзитите заедно со домородното македонско население формирале во 7 век Склавинија т.е. кнежевство. Како една од најголемите склавинии (кнежевства), БЕРЗИТИЈА прераснала и во средновековна македонска држава Берзитија (L. Niederle, Slovan. starozhit., Dil. II, str. 428—29.), која ја спомнува и познатиот хроничар Теофан Конфесор (Theophanes, ibid., p, 447,10–13 ). Берзитија на свое чело имала кнез и секогаш била независна до 10 век, иако како вазал плаќала данок прво на Византија, а од 9 век данокот го плаќала на Бугарија. Сепак, никогаш Берзитија не била управивана од Византија или Бугарија.

## [уреди] Односите на Берзитија со Бугарија и Византија

Бугарскиот хан Телериг во 773 г. испратил 12.000 војска против Берзитија, за да ја опљачкаат, а населението заробат и како робови да го пренесат во Бугарија, но Византија ја спасува Берзитија со 80.000 војска (Васил Н. Златарски "История на Първото българско Царство. I. Епоха на хуно-българското надмощие (679—852)" I изд. София 1918, стр. 303, 302).

## [уреди] Познати берзитски владетели

Кнез (Комит) Никола бил брсјачки владетел од 10 век и татко на Цар Самоил. Цар Самоил е син на Брсјачкиот кнез Никола, кој ја владеел БЕРЗИТИЈА во средината на 10 век. Грците (Византијците), словенската титула кнез ја преведуваат како комит, а комитопул како млад кнез. Затоа, синовите на берзитскиот кнез Никола, кнезот Давид, Мојсеј, Самоил и Арон во грчките извори се споменуваат како комотопули- млади kнезови (Skyl.—Cedr., ibid., II, p. 347).

Преземено од "http://mk.wikipedia.org../../../%D0%B1/%D0%B5/%D1%80/%D0%91%D0%B5%D1%80%D0%B7%D0%B8%D1%82%D0%B8.html"

Категорија: Словенски племиња

##### Views

- Статија
- Разговор
- Тековна верзија

##### Пребарај